अगला ट्रैक ‘द्रोणा’ रिडक्स बी सिचुएशनल ट्रैक बनी गेआ ऐ। इत्थें ध्रुव दी थाह्‌र गायिका सुनिधि चौहान ने धमाकेदार म्यूजिक बिच्च अपने स्वर थमां इस ट्रैक गी प्रभावशाली बनाने दा प्रयास कीता ऐ। क्लब साउंड बिच्च इस गीत गी की रचेआ गेआ ऐ, एह् ध्रुव बेह्‌तर दस्सी सकदे न। इस्सै चाल्ली खीरला ट्रैक ‘ऊप चा’ मूल गीत दा प्ले मिक्स वर्जन ऐ। सुनिधि दी बाज इच इसगी दाबारा सुनना श्रोताएं गी शैल गै लगूग। नमीं पीढ़ी रीमिक्स वर्जन गी पंसद करा करदी ऐ तां ध्रुव बी भला की पिच्छें रौहन। सुनिधि दी मस्त गायका कन्नै श्रोता इक बारी फ्ही नंद लैङन।